ગયા અઠવાડિયે નોર્થ શોર સિનાગોગ’સ ગ્રાન્ડ બોલરૂમમાં યોજાયેલા સમારંભમાં પટેલ બ્રધર્સનો પરિચય ધ સાઉથ એશિયન ટાઇમ્સના પબ્લિશર-ચેરમેન કમલેશ મહેતા દ્વારા કરાવવામાં આવ્યો હતો. સમારંભમાં ઉપસ્થિત મહેમાનો દ્વારા સન્માનિતોને વધાવવામાં આવ્યા હતા તેમ જ ભારતીય અમેરિકન સમુદાયની સફળતા અને પ્રદાનને બિરદાવવામાં આવ્યાં હતાં. બે પદ્મશ્રી સન્માનિત મહાનુભાવો ડો. દત્તાત્રેયુડુ નોરી અને ડો. સુધીર પરીખની નોંધપાત્ર હાજરી હતી. કોંગ્રેસમેન ઇઝરાયલ અને સફોક કાઉન્ટી એક્ઝિક્યુટિવ બેલોને ચિન્ટુ અને ચિરાગ પટેલને અભિનંદન આપ્યાં હતાં.